آوروپا بیرلیگی اوکراینانین موستقیل‌لیگی، اگمنلیگینی و اراضی بوتؤو‌لوگونو دستکله‌دیگینی بیلدیردی.
اوکراینانین پایتاختی کیئو-ده 21-جی اوکراینا-آوروپا بیرلیگی ذیروه توپلانتی‌سی کئچیریلدی.
توپلانتیدا اوکراینا پرزیدنتی ولادیمیر زیلنسکی، آوروپا شوراسی‌نین صدری دونالد توسک، آوروپا کمیسیونونون ن صدری ژان کلود یونکر ایشتیراک ائتدی‌لر.
ذیروه توپلانتی‌سیندان سونرا اوکراینا خاریجی ایشلر ناظیرلیگی زیلنسکی، توسک و یونکرین بیرگه بیانات‌لارینی یایدی.
بیاناتا گؤره، توپلانتی‌نین ایشتیراکچی‌لاری آوروپا بیرلیگی طرفداش‌لیق موقاویله‌سی و آزاد تیجارت موقاویله‌سی اساسیندا اوکراینانین آوروپا بیرلیگی ایله ایقتیصادی اینتقراسیونو و سیاسی بیرلیگینی گوجلندیرمک ایستیقامتیندکی قرارلی لیقلترینی بیر داها ایفاده ائدیب‌لر.
بیاناتدا: "آوروپا بیرلیگی اوکراینانین اولوسلار آراسی سویه‌ده قبول اولونموش سرحدلرین‌دکی موستقیل‌لیگینه، اگمینلیگینه و اراضی بوتؤو‌لوگونه اولان سارسیلماز دستکینی وورغولادی" ایفاده‌سی ایشلدیلدی.
خاطیرلاداق کی، روسیا 2014-جو ایلده قیریمی ایلحاق ائدیب، بولوجولر ایسه اوکراینانین دوغوسوندا قوندارما حاکمیت اعلان ائدیب‌لر.
